“17,60,00,00,00,000 கோடி நஷ்டம்; தனிப்பட்ட நிறுவனங்கள் ஆதாயம் அடைவதற்காக விதிமுறைகள் மீறப்பட்டுள்ளன; ‘முதலில் வருபவர்க்கே முன்னுரிமை’ என்ற முடிவு தொலைத்தொடர்பு கொள்கைக்கு எதிரானது” என்று சொல்லப்பட்ட குற்றச்சாட்டுகள் இந்தியாவை அதிரவைத்தன. உலகளவில் இந்தியா ஊழல் நாடாக அடையாளம் காட்டப்பட்டது. ஆனால், நாள்கள் செல்லச் செல்ல... அதன் அதிர்வுகள் குறைய ஆரம்பித்தன. அதன்பிறகு நடத்தப்பட்ட 2ஜி ஏலத்தின் மூலம், பழைய சி.ஏ.ஐ ரிப்போர்ட் கேள்விக்குள்ளானது. அது குற்றம்சாட்டப்பட்டவர்களின் தரப்பை வலுப்படுத்தியது. இப்படி, முன்னுக்குப்பின் முரணான கேள்விகளுடன் நகர்ந்த 2ஜி அலைக்கற்றை வழக்கில் நாளை தீர்ப்பு வெளியாகப்போகிறது. தீர்ப்பு எப்படி வந்தாலும், அது இந்தியாவின் முக்கியத் தலைப்புச் செய்தியாக இருக்கும். இந்த நேரத்தில், அந்த வழக்கில் சம்பந்தப்பட்டவர்கள் யார்? அந்த வழக்கின் முக்கிய சாட்சிகள் சொன்ன வாக்குமூலங்கள் என்ன?